ΟΔΗΓΙΑ 1999/46/ΕΚ ΤΗΣ ΕΠΙΤΡΟΠΗΣ της 21ης Μαΐου 1999 που τροποποιεί την οδηγία 93/16/ΕΟΚ του Συμβουλίου για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 40, το άρθρο 47 παράγραφος 1 και παράγραφος 2 πρώτη και τρίτη φράση, και το άρθρο 55, την οδηγία 93/16/ΕΟΚ του Συμβουλίου, της 5ης Απριλίου 1993, για τη διευκόλυνση της ελεύθερης κυκλοφορίας των ιατρών και της αμοιβαίας αναγνώρισης των διπλωμάτων, πιστοποιητικών και άλλων τίτλων τους(1), όπως τροποποιήθηκε τελευταία από την οδηγία 98/63/ΕΚ της Επιτροπής(2), και ιδίως το άρθρο 44α, Εκτιμώντας: (1) ότι η Ιταλία έχει υποβάλει αιτιολογημένη αίτηση προκειμένου να τροποποιηθεί, όσον αφορά το εν λόγω κράτος μέλος, αφενός, η ονομασία της γυναικολογίας-μαιευτικής, της οφθαλμολογίας και της ιατρικής των αναπνευστικών οδών στον κατάλογο των ιατρικών ειδικοτήτων που είναι κοινές σε όλα τα κράτη μέλη και, αφετέρου, η ονομασία της κλινικής βιολογίας, της μικροβολογίας-βακτηρολογίας, της πλαστικής χειρουργικής, της γαστρεντερολογίας, της ενδοκρινολογίας και της φυσιοθεραπευτικής στον κατάλογο των ιατρικών ειδικοτήτων που είναι κοινές σε δύο ή περισσότερα κράτη μέλη· (2) ότι η Ιταλία έχει υποβάλει αιτιολογημένη αίτηση προκειμένου να συμπεριληφθεί, όσον αφορά το εν λόγω κράτος μέλος, η ονομασία της βιολογικής χημείας, της ακτινοδιαγνωστικής, της ακτινοθεραπευτικής και της γηριατρικής στον κατάλογο των ιατρικών ειδικοτήτων που είναι κοινές σε δύο ή περισσότερα κράτη μέλη· ότι, όσον αφορά την ακτινοδιαγνωστική και την ακτινοθεραπευτική, πρέπει, ως εκ τούτου, να συμπληρωθεί ο κατάλογος των ιατρικών ειδικοτήτων που είναι κοινές σε όλα τα κράτη μέλη· (3) ότι η Ισπανία και η Ιταλία έχουν υποβάλει αιτιολογημένη αίτηση προκειμένου να συμπεριληφθεί στα εν λόγω κράτη η ιατρική της δημόσιας υγείας στον κατάλογο των ιατρικών ειδικοτήτων που είναι κοινές σε δύο ή περισσότερα κράτη μέλη· (4) ότι τα μέτρα που προβλέπονται στην παρούσα οδηγία είναι σύμφωνα με τη γνωμοδότηση της επιτροπής στελεχών δημόσιας υγείας που έχει συσταθεί με την απόφαση 75/365/ΕΟΚ του Συμβουλίου(3), ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Το άρθρο 5 παράγραφος 3 της οδηγίας 93/16/ΕΟΚ τροποποιείται ως εξής: α) στο σημείο "Γυναικολογία-μαιευτική", η ονομασία "ostetricia e ginecologia" που εμφανίζεται έναντι της αναφοράς "Ιταλία" αντικαθίσταται από την ονομασία "ginecologia e ostetricia"· β) στο σημείο "Οφθαλμολογία", η ονομασία "oculistica" που εμφανίζεται έναντι της αναφοράς "Ιταλία" αντικαθίσταται από την ονομασία "oftalmologia"· γ) στο σημείο "Ιατρική των αναπνευστικών οδών", η ονομασία "tisiologia e malattie dell'apparato respiratorio" που εμφανίζεται έναντι της αναφοράς "Ιταλία" αντικαθίσταται από την ονομασία "malattie dell'apparato respiratorio"· δ) προστίθενται τα ακόλουθα δύο σημεία: "- Ακτινοδιαγνωστική ΘΕΣΗ ΠΙΝΑΚΑ - Ακτινοθεραπευτική ΘΕΣΗ ΠΙΝΑΚΑ ". Άρθρο 2 Το άρθρο 7 παράγραφος 2 της οδηγίας 93/16/ΕΟΚ τροποποιείται ως εξής: α) στο σημείο "Κλινική βιολογία", η ονομασία "patologia diagnostica di laboratorio" που εμφανίζεται έναντι της αναφοράς "Ιταλία" αντικαθίσταται από την ονομασία "patologia clinica"· β) στο σημείο "Μικροβιολογία-βακτηριολογία", η ονομασία "microbiologia" που εμφανίζεται έναντι της αναφοράς "Ιταλία" αντικαθίσταται από την ονομασία "microbiologia e virologia"· γ) στο σημείο "Βιολογική χημεία", προστίθεται η ακόλουθη αναφορά: ΘΕΣΗ ΠΙΝΑΚΑ "· δ) στο σημείο "Πλαστική χειρουργική", η ονομασία "chirurgia plastica" που εμφανίζεται έναντι της αναφοράς "Ιταλία" αντικαθίσταται από την η ονομασία "chirurgia plastica e ricostruttiva"· ε) στο σημείο "Γαστρεντερολογία", η ονομασία "malattie dell'apparato digerente, della nutrizione e del ricambio" που εμφανίζεται έναντι της αναφοράς "Ιταλία" αντικαθίσταται από την η ονομασία "gastroenterologia"· στ) στο σημείο "Ενδοκρινολογία", η ονομασία "endocrinologia" που εμφανίζεται έναντι της αναφοράς "Ιταλία" αντικαθίσταται από την η ονομασία "endocrinologia e malattie del ricambio"· ζ) στο σημείο "Φυσιοθεραπευτική", η ονομασία "fisioterapia" που εμφανίζεται έναντι της αναφοράς "Ιταλία" αντικαθίσταται από την η ονομασία "medicina fisica e riabilitazione"· η) στο σημείο "Γηριατρική", προστίθεται η ακόλουθη αναφορά: ΘΕΣΗ ΠΙΝΑΚΑ "· θ) στο σημείο "Κοινωνική ιατρική" (δημόσια υγεία), προστίθεται οι ακόλουθες αναφορές: ΘΕΣΗ ΠΙΝΑΚΑ "· ι) τα σημεία "Ακτινοδιαγνωστική" και "Ακτινοθεραπευτική" καταργούνται. Άρθρο 3 Στο σημείο "Δεύτερη ομάδα (τέσσερα έτη)" του άρθρου 26 της οδηγίας 93/16/ΕΟΚ, προστίθενται οι ακόλουθες αναφορές: "- ακτινοδιαγνωστική - ακτινοθεραπευτική". Άρθρο 4 Στο σημείο "Δεύτερη ομάδα (τέσσερα έτη)" του άρθρου 27 της οδηγίας 93/16/ΕΟΚ, καταργούνται οι ακόλουθες αναφορές: "- ακτινοδιαγνωστική - ακτινοθεραπευτική". Άρθρο 5 1. Τα κράτη μέλη θεσπίζουν τις νομοθετικές, κανονιστικές και διοικητικές διατάξεις που είναι αναγκαίες ούτως ώστε να συμμορφωθούν με την παρούσα οδηγία το αργότερο μέχρι τις 31 Δεκεμβρίου 1999 και ενημερώνουν αμέσως την Επιτροπή σχετικά. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη. 2. Τα κράτη μέλη κοινοποιούν στην Επιτροπή το κείμενο των ουσιαστικών διατάξεων εσωτερικού δικαίου που θεσπίζουν στον τομέα που καλύπτει η παρούσα οδηγία. Άρθρο 6 Η παρούσα οδηγία τίθεται σε ισχύ την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων. Άρθρο 7 Η παρούσα οδηγία απευθύνεται στα κράτη μέλη. Βρυξέλλες, 21 Μαΐου 1999.

[Source: multi_eurlex | Tokens: 4932]